CELEX: 62016TN0716
Language: lv
Date: 2016-10-10 00:00:00
Title: Lieta T-716/16: Prasība, kas celta 2016. gada 10. oktobrī – Pfizer un Pfizer Santé Familiale/Komisija

12.12.2016   
            
            
               LV
            
            
               Eiropas Savienības Oficiālais Vēstnesis
            
            
               C 462/29
            
         Prasība, kas celta 2016. gada 10. oktobrī – Pfizer un Pfizer Santé Familiale/Komisija
   (Lieta T-716/16)
   (2016/C 462/38)
   Tiesvedības valoda – angļu
   
      Lietas dalībnieki
   
   
      Prasītāji: Pfizer Ltd (Sandwich, Apvienotā Karaliste), Pfizer Santé Familiale (Parīze, Francija) (pārstāvji – L. Catrain González, advokāts, un E. Wright, barrister-at-law)
   
      Atbildētāja: Eiropas Komisija
   
      Prasītāju prasījumi:
   
   
               —
            
            
               atcelt Komisijas 2016. gada 8. jūlija Īstenošanas regulu (ES) 2016/1140 par atsevišķu preču klasifikāciju kombinētajā nomenklatūrā (OV 2016, L 189, 1. lpp.);
            
         
               —
            
            
               piespriest Eiropas Komisijai atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatošanai prasītāji izvirza vienu pamatu, kurā tie apgalvo, ka Eiropas Komisija ir pārkāpusi Kombinēto nomenklatūru, jo tā neesot ievērojusi precīzo kārtību, kas ir paredzēta Kombinētās nomenklatūras preču klasifikācijai I daļas A nodaļā atrodamajos Vispārīgajos interpretācijas noteikumos:
   
               —
            
            
               Komisija, piemērojot 3. vispārīgo noteikumu saistībā ar tādas preces klasifikāciju, kura pirmšķietami nav klasificējama divās vai vairāk Kombinētās nomenklatūras pozīcijās, ir pieļāvusi kļūdu tiesību piemērošanā; un
            
         
               —
            
            
               Komisija, piemērojot 3. vispārīgā noteikuma b) punktu, taču nepiemērojot 3. vispārīgā noteikuma a) punktu, saskaņā ar kuru priekšroka tiek dota klasifikācijai konkrētākajā pozīcijā, ir pieļāvusi vēl vienu kļūdu tiesību piemērošanā.